Grojogan Suroloyo inggih punika grojogan ingkang dumunung wonten ing Bungu, Kecamatan Mayong, Kabupaten Jepara, 36 km saking pusat kabupaten Jepara . Grojogan Suroloyo nggadahi dhuwur kirang langkung ± 10 meter pancen endah sanget, tlatah kasebut tesih asri amarga jarang sanget dipunopeni dhateng manungsa, malah masyarakat Jepara boten ngertos menawi ing Desa Bungu wonten grojogan, mung masyarakat Desa Bungu ingkang ngertos papan panggonan grojogan puniki.

Panggonan 
Grojogan Suroloyo  papan wonten ing Desa Bungu, Kecamatan Mayong, Kabupaten Jepara, 36 km saking pusat kutha Jepara.  Kagem dumugi Grojogan Suroloyo saged mlampah boten kedah numpak kendaraan, amarga lokasine tesih asri, dados menawi ngagem sepedha motor utawa mobil kedah dpuniparkir wonten ing kawasan pemukiman Desa Bungu. Rute kagem dumugi grojogan puniki cekap sisah lan boten gadah kathah akses. Rute  saged liwat Desa Pancur utawa liwat Desa Datar – Desa Bandung – Desa Pule. Menawi liwat prapatan lampu lalu lintas Mayong, ngalor. Dumugi pertigaan caket Puskesmas Mayong Pancur, jalur lurus, sakwise wonten pertigaan maneh, belok nengen, arah Sreni Indah. Sadumuginipun mriku kedah takon-takon panggonane marang warga supaya ora kesasar, amarga grojogan iki ndhelik banget.

Masalah 
Grojogan Suroloyo pancen endah lan asri, nanging ingkang dados masalah inggih punika akses margi kagem ngunjungi desa kasebut tesih sisah sanget saengga mbutuhake perhatian saking pemerintah lan warga lokal kagem ngatur. Kahanane grojogan dhewe cukup asri, sanajan wonten sampah-sampah alam kayata ranting-ranting lan godhong-godhong garing ingkang rontok, mula dipunbutuhake tata cara supados kaendahane wilayah kasebut saged langkung sae.

Larangan 
Grojogan Suroloyo nggadahi pinten-pinten larangan. Warga wonten ing Desa Bungu nyuwun marang para pengunjung ingkang dumugi wonten ing Grojogan Suroloyo supados boten sembarangan mbuwang sampah utawa corat-coret. Amarga grojogan puniki minangka sumber toya ingkang dipungunakake dening warga Desa Bungu.

Cathetan sikil 

Papan wisata ing Jawa Tengah
WikiPlesir